ʻUiha

Ko ʻUiha ko e motu lahi mo e mahuʻinga ia ʻi he tokelau ʻo Haʻapai. Ko hono hingoa fakatenetene ko e Ongo Haʻangana, (ko Haʻano ko e taha ia). ʻOku ʻi ai ha kolo ʻe ua: Felemea 19.910° S 174.410° W ʻi he tafaʻaki tonga ʻUiha (kolo) 19.892° S 174.405° W ʻi he tafaʻaki tokelau Ko e konga tokelau, ʻoku tuʻu ko ʻUiha (kolo) ʻi ai, ko e tofiʻa ia ʻo Malupō, ko e konga tonga, ʻoku tuʻu ko Felemea ʻi ai, ko e tofiʻa ia ʻo e tuʻi ʻo Tonga, ʻa ia ko e tuʻi fefine. ʻOku mahuʻinga lahi ko ʻUiha ʻi he hisitōlia ʻo Tonga. ʻOku tuʻu ʻi ai ko e: Makahokovalu, ko e moʻunga (faʻitoka) lahi, tatau mo e Paepae ʻo Teleʻa, ʻi he matātahi tokelau Fāʻonelua ʻo ʻUiha (kolo). Malaʻelahi, naʻe telio ʻa e kau faleʻalo ʻi ai ʻi ʻUiha kolo. Halatoaongo, ko e hala fakaʻeiki ki Malaʻelahi. Tuʻalikutapu, ko e matāfonua hahake. ʻOtu motu kinekina, ʻi he tonga ʻo e motu, ko e heliaki maʻa e Tuʻi Tonga, vakai kia Tuʻitātui. ʻEsi ʻo Maʻafu (Henele Maʻafuʻotuʻitonga) (ʻi Felemea). Naʻe faʻelei ʻi ʻUiha: ko Feke Tutuila; Peni Tutuʻila Malupō; Tēvita Moala Kamitoni; ʻUlukilupetea. Ko Soakai ko e toʻa lahi, naʻe ʻafio ia ʻi Felemea ʻi he taʻu 1800 pe ofi ki ai (ko e kui ʻo Henele Maʻafuʻotuʻitonga mo e houʻeiki Fielakepa).